Public procurement notice: Contract Award Notice
Published: 2022-12-14
Buyer: Banedanmark
Country: DK
Contract type: Supplies
Procedure: Negotiated procedure
CPV classification: 48000000 | 48210000 | 48400000 | 72000000 | 72267000: Software maintenance and repair services
Award criteria: The most economic tender

Technical requirements: Rammeaftalen vedrører indkøb af forretningsprocesunderstøttende software (ERP-software) med dertilhørende support og vedligeholdelse til brug for Banedanmarks fortsatte arbejde med at udvikle, understøtte og digitalisere ERP-relaterede forretningsprocesser i virksomheden, herunder at sikre integration til Banedanmarks øvrige forretningsapplikationer både på SAP Technology Platform og på diverse on-premise platforme.
Banedanmark anvender i dag ERP-software fra SAP SE, både software der driftes af en driftspartner (on-premise software), og cloud-software der køres fra SAP Business Technology Platform. De under rammeaftalen tilbudte Software skal således være integrerbare og kompatible med softwaren fra SAP SE. For detaljer vedrørende Banedanmarks nuværende ERP-software- og løsning henvises til kravspecifikationen (bilag 1).
Dette udbud vedrører på den baggrund indkøb af software, support og vedligeholdelse og rådgivning (Produkter) til Banedanmarks fortsatte arbejde med udvikling af ERP-relaterede løsninger, herunder at sikre integration med Banedanmarks cloudbaseret løsninger der anvender og/eller generer ERP-relaterede data.
Banedanmark betragter alt software, der har til formål at understøtte gængse forretningsprocesser, som værende ERP-software. De tilbudte Software skal enten være indbyrdes integrerede som moduler i en samlet ERP-softwaresuite, og/eller de forventes på forhånd at indgå i et fælles integrationskoncept både teknologisk og i relation til gensidig brug af stamdata samt relevante transaktionsdata.
Udbuddet omfatter tillige anskaffelse af support og vedligeholdelse af det Software, som der indkøbes på Rammeaftalen, og support af vedligeholdelse af Allerede Indkøbt Software, som Banedanmark har anskaffet forud for udbuddet.
Leverandøren skal levere forretningsprocesunderstøttende Software (ERP-software) til brug for Banedanmarks fortsatte arbejde med at udvikle, understøtte og digitalisere ERP-relaterede forretningsprocesser i virksomheden, herunder at sikre integration til Banedanmarks øvrige forretningsapplikationer både på SAP Technology Platform og på diverse on-premise platforme.
Leverandøren skal kunne levere Software til understøttelse af Banedanmarks kerneprocesser omkring assetstyring, herunder produktstyring, vedligeholdelsesstyring samt støtteprocesserne omkring økonomi, HR, logistik og indkøb.
Leverandøren skal levere support og vedligeholdelse af Allerede Indkøbt Software samt support og vedligeholdelse af nyt Software, der indkøbes via denne rammeaftale, jf. hovedydelse A). Support- og vedligeholdelses-ydelsen har til formål at sikre Banedanmark adgang til softwareopdateringer og fejlrettelser samt at sikre Banedanmark adgang til generel softwaresupport, og leveringen af support og vedligeholdelse skal således være dimensioneret til at kunne omfatte al Software, der bestilles under rammeaftalen, og Allerede Indkøbt Software.
Leverandøren skal levere løbende rådgivning og sparring om indkøb af software og support og vedligehold i relation til Banedanmarks forestående ERP-transitionsproces samt i relation til Banedanmarks generelle behov for ERP-understøttelse af forretningsprocesser. Banedanmark ønsker endvidere, at Leverandøren skal levere løbende rådgivning og sparring om effektiv licensudnyttelse og aftaleadministration.
I relation til punkt II.2.7) bemærkes, at den anførte varighed er fra underskrivelse af rammeaftalen. Ud over den anførte varighed vil der i forbindelse med rammeaftalens ophør være behov for en tidsmæssigt fleksibel udløbsfase med henblik på at sikre en uforstyrret funktion af Banedanmarks ERP-systemer i forbindelse med evt. genudbud. Der henvises til Rammeaftalens punkt 21.4.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). For at få adgang til udbudsmaterialet, skal ansøger være registreret eller registrere sig som bruger.
Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Ordregiver ser gerne, at spørgsmål vedrørende prækvalifikationen stilles senest den 14. februar 2022.
Ansøger skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold, jf. bekendtgørelse om fremgangsmåderne ved indgåelse af kontrakter inden for vand- og energiforsyning, transport samt posttjenester (herefter ”implementeringsbekendtgørelsen”) § 11. ESPD findes via det elektroniske udbudssystem. Det er ikke nødvendigt for Ansøger at underskrive sit ESPD-dokument. Ved en sammenslutning af virksomheder (f.eks. et konsortium) skal der indgives et særskilt ESPD for hver af de deltagende økonomiske aktører. Såfremt Ansøger er en sammenslutning, skal hver deltagers ESPD-dokument være underskrevet af den pågældende deltager. Det er ikke nødvendigt for den ledende Ansøger, der indgiver ansøgningen, at underskrive sit ESPD-dokument. Såfremt ansøgeren baserer sig på andre enheders formåen, skal der indgives et ESPD for hver af de enheder, som denne baserer sig på, og ESPD-dokumentet skal være underskrevet af den støttende enhed.
Ansøgeren kan i dette udbud basere sig på andre aktørers tekniske- og/eller økonomiske kapacitet for at opfylde de egnethedskrav, der er anført i punkt III.1.2) og III.1.3), herunder til brug for udvælgelsen, jf. punkt II.2.9). Den/de aktør(er), der stiller sin tekniske- og/eller økonomiske  kapacitet til rådighed for ansøgeren, skal underskrive en støtteerklæring. Skabelonen fremgår som bilag til udbudsbetingelserne.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens §§ 151 og 152, stk. 3, jf. implementeringsbekendtgørelsens § 11.


Winner: Klagenævnet for Udbud